Porto Alegre
Porto Alegre ("vesela luka") glavni je grad brazilske savezne države Rio Grande do Sul. S 3,8 miliona stanovnika u širem gradskom području to je jedan od najvećih gradova Brazila, ekonomski i kulturni centar juga zemlje. Porto Alegre udaljen je 1063 km od Buenos Airesa, 890 km od Montevidea i 1109 km od São Paula. Usporedna studija UN-a utvrdila je da je Porto Alegre grad s najboljim kvalitetom života među velikim gradovima Latinske Amerike. Grad je nastao kao luka na mjestu gdje se 5 rijeka ulijeva u jezero (po nekima, rijeku) Guaíbu, koja je dio Lagune Patos (Lagoa dos Patos). Porto Alegre su 26. marta 1772. osnovali Portugalci s Azora. Zvanično je postao grad 1809. U 19. vijeku ovdje su se doselili mnogi njemački, poljski i italijanski emigranti.